Havnen ved Caesarea
**Caesarea Maritima** (gresk: παράλιος Καισάρεια), også kalt for *Caesarea Palæstina* fra år 133 og framover, var antatt opprinnelig *Pyrgos Stratonos* («Stratons» fyrtårn), som ble grunnlagt av fønikerne, og siden utbygget av Herodes den store i tiden 25 – 13 f.Kr. og som ga den navnet *Caesarea Maritima* til ære for den daværende romerske keiser. Det har vært gjort arkeologiske utgravninger av gamlebyen som ligger ved den israelske middelhavskysten, mellom dagens Tel Aviv og Haifa. Stedet kalles i dag for *Horbat Qesari*.

Rester av den antikke romerske akvadukt
Amfiteatret i Caesarea
Herodes bygde ut byen betydelig med flere teatre, keisertempel og en stor kunstig havn hvor flere av bygningene fortsatt er bevart for ettertiden. Byen ble et sete for den romerske *praefecti* kort tid etter dens grunnleggelse. Den romerske keiser Vespasian hevet byens status til *colonia*. Etter ødeleggelsen av Jerusalem i år 70 ble Caesarea etablert som provinshovedstad for *Iudaea* før den endret navn til *Syria Palaestina* i år 134, kort tid før Bar Kokhba-opprøret ble slått ned. I henhold til historikeren H. H. Ben-Sasson var Caesarea «den administrative hovedstaden» fra år 6. Caesarea forble hovedstaden fram til tidlig på 700-tallet da kalif Umayyad overførte setet for regjeringen til *Jund Filastin* (arabisk for «det militære distriktet Palestina») til den nylig bygde byen Ramla.

Byen hadde også en stor betydning for den tidlige kristendommens historie. Paulus besøkte byen og satt til sist også som fange i den. Senere grunnla Origenes et kristent læresenter i byen. Den ble erobret av araberne fra 1001 og ble til sist endelig ødelagt i 1265.

Byen er blitt detaljert beskrevet av den jødiske forfatter og historiker Josefus i hans bøker *Ioudaike archaiologia* (*Jødisk forhistorie*), XV.331ff, og *Peri tou Ioudaikou polemou* (*Den jødiske krig*), I.408ff

Ruinene ligger innenfor grensene til den moderne byen Caesarea.

Referanser
----------

1. ↑  Applebaum, Shimon (1989): *Judaea in Hellenistic and Roman Times: Historical and Archaeological Essays*, Brill Archive, ISBN 9004088210, s 123
2. ↑  *A History of the Jewish People*, H.H. Ben-Sasson (red.), 1976, side 247: «Da Judea ble konvertert til en romersk provins [i år 6 e.Kr. side 246] opphørte Jerusalem å være den administrative hovedstaden til fordel for Caesarea. Det ble utstasjonert en stor garnison av romerske soldater i byen.Regjeringens sentrum var således fjernet fra Jerusalem, og administrasjonen ble i økende grad basert på innbyggerne i de hellenistiske byene (Sebaste, Caesarea og andre).» Oversatt for anledning av Wikipedia.

Eksterne lenker
---------------

* Offisielt nettsted Rediger på Wikidata

* (en) Caesarea Maritima – kategori av bilder, video eller lyd på Commons Rediger på Wikidata
* *Jewish Encyclopedia*: Cæsarea by the Sea
* *Catholic Encyclopedia*: Caesarea Palaestinae
* PBS Frontline – Caesarea Maritima
* Arkeologi:
	+ Arkeologi i Caesarea
	+ Arkeologi i Caesarea
	+ Pontius Pilatus-inskripsjon
* Historie:
	+ Caesarea 1936[*død lenke*]
* Fotogallerier:
	+ Fotogalleri av Caesarea Arkivert 9. desember 2007 hos Wayback Machine.
	+ Fotogalleri av Caesarea Maritima
	+ Fotogalleri av Caesarea Maritima

  

Portaler: Historie | Arkeologi

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** BNF **·** BNF (data) **·** SUDOC **·** NKC **·** GeoNames
 |